སྐྱབས་མགོན་ཟླ་བ་རྒྱལ་མཚན་གྱི་རྣམ་ཐར་དད་པས་དང་བའི་བདེ་འདྲེན་བཞུགས།རྒྱལ་དང་དེ་སྲས་འཕགས་མཆོག་ཐུགས་བརྩེ་ས།།མི་མཇེད་གདུལ་ཞིང་འདུལ་སླད་རབ་བསྔགས་པ།།ཉི་འོག་འདི་ན་འགྲན་བྲལ་ཟླ་བའི་མཚན།།སྙན་གྲགས་ས་གསུམ་འགེགས་དེ་རྒྱལ་གྱུར་ཅིག།དམ་པ་ཁྱེད་ཀྱི་རྣམ་དཀར་མཛད་སྤྱོད་གང་།།མཐོང་ཐོས་དྲན་པ་ཙམ་གྱིས་སྙིང་ནས་ཀྱང་།།གདུངས་ཤུགས་དྲག་པོས་འདུན་པ་བསྐུལ་བའི་མཐུས།།བློ་གྲོས་སྤོབས་པ་རྒྱས་པར་བྱིན་གྱིས་རློབས།།རྗེ་བཙུན་ཉིད་ཀྱི་རྣམ་ཐར་ཇི་སྙེད་རྣམས།།ཁོ་བོ་ལྟ་བུས་སྲིད་མཐའི་བར་དུ་ཡང་།།བརྗོད་པར་ནུས་མིན་མདོར་ཙམ་གྲོས་འདེབས་འདི།།རྗེས་འཇུག་དྭངས་པ་འདྲེན་ཕྱིར་མཐོང་ཐོས་འགོད།།